**Szakmai tájékoztató az Agro-ökológiai Program (AÖP) 2024-re vonatkozó szabályairól**

**1. Horizontális szabályok**

A 15/2023. (IV. 19.) AM rendelet egyes gyakorlatait érintő módosításokat a 2023-as indulást követően gyűjtött tapasztalatok és gazdálkodói visszajelzések alapján végeztük el. A változtatások célja, hogy még inkább összhangba kerüljön az Agro-ökológiai Program (továbbiakban: AÖP) az aktuális mezőgazdasági kihívásokkal és a fenntartható gazdálkodás elveivel. Szeretnénk még átláthatóbbá tenni a program részleteit, még több választási lehetőséget biztosítani a gazdálkodóknak, így ezzel is segítve a könnyebb eligazodást és a hatékonyabb részvételt a programban.

Az idei változások számos gyakorlatot érintenek, de az első és legfontosabb a **Gazdálkodási Napló** vezetésére vonatkozó változás. Ennek értelmében a gazdálkodóknak az Egységes kérelem rendelet szerinti **Adatszolgáltatásnak** kell majd eleget tenniük. E változtatásnak az a lényege, hogy a termelő valóban csak a legszükségesebb, az AÖP gyakorlatok szempontjából releváns adatokat mutassa be az Egységes Kérelem felületén – egyrészt a már jól ismert agrotechnikai műveletek keretében, másrészt egy újonnan létrehozott, egyszerűsített növényvédelmi kezelés kimutatáson keresztül. Ez utóbbit akár év végén, egyszerre is feltöltheti majd a termelő az EK felületre. Természetesen azok a termelők, akik bármilyen oknál fogva mégis a hagyományos gazdálkodási naplót, eGN-t (elektronikus gazdálkodási napló) vagy elektronikus permetezési naplót kötelesek vezetni, felhasználhatják azt az AÖP-ös adatszolgáltatás teljesítésére. Ez esetben ugyanúgy igaz, hogy az év végén az elektronikus adatszolgáltatásnak meg kell történnie: akár a szokásos módon a Nébih irányába történő adatfeltöltéssel – hiszen a Nébih hivatalból átadja az adatokat a Kincstárnak -, akár az EK felületen.

**2. Az egyes AÖP gyakorlatokat érintő változások**

***2.1 Szántós gyakorlatok:***

* **Talajtakarás szántóterületen:** A módosított rendelet tartalmazni fogja a gyakorlat teljesítéséhez szükséges fajlistát, amit tájékoztató jelleggel jelen tájékoztatóhoz is mellékelünk.
* **Nem termelő tájképi elemek és területek kijelölése szántóterületeken**: Ezek együttes arányának el kell érnie a kötelezettségalap 10%-át. Viszont mivel az Európai Bizottság 2024-re lehetővé tette a HMKÁ 8 alatti derogációt, így 2024-ben ennél az AÖP gyakorlatnál a parlagnak vagy a tájképi elemeknek elegendő a kötelezettségalap 1%-át elérni, s a fennmaradó 9% teljesíthető nitrogénmegkötő növénnyel vagy ökológiai jelentőségű másodvetéssel is.
* **Táblaméret korlátozása szántóterületeken**: Ha két szomszédos táblán ugyanazon növényfaj vagy magkeverék vetése történik, a táblák elkülönítése érdekében az eddig elvárt legalább 3m széles elválasztó sáv **2m-re csökken**.
* **Karbamid műtrágya környezetbarát használata szántóterületeken**: A gyakorlat keretében a folyékony készítmény bedolgozás nélkül is kijuttatható, ha ureáz gátló készítményt alkalmaznak (pl. fejtrágyaként). A készítménylistát - a többi AÖP-ben alkalmazandó készítménylistákkal együtt - a KAP Nemzeti Irányító Hatóság 2024.02.01-én a [kap.gov.hu](http://www.kap.gov.hu) oldalon közzétett, az Agro-ökológiai Program egyes gyakorlatainak teljesítéséhez szükséges Nébih által engedélyezett szerlistákról szóló 2/2024. számú közleménye tartalmazza.
* **Mikrobiológiai készítmények alkalmazása szántóterületen**: A gyakorlat keretében bevezetünk egy egységes 50 méteres biztonsági sávot, amit az Egységes kérelem beadó felületén is látni lehet. A sáv területe nem haladhatja meg a gyakorlatba bevitt tábla területének 15%-át.
* **Forgatás nélküli talajművelés szántóterületeken**: ha a gyakorlatot a „Karbamid műtrágya környezetbarát használata szántóterületen” gyakorlattal együtt választja a gazdálkodó, az csak abban az esetben teljesíthető, ha a karbamidos gyakorlat keretében kijuttatott ureáz gátló készítménnyel kezelt folyékony halmazállapotú karbamid tartalmú műtrágyát, nem dolgozzák be a talajba.

***2.2 Gyepes gyakorlatok:***

**Közös szabályok**

* Amennyiben a gyep földhasználati kategóriákra vonatkozó gyakorlatban részt vevő tábla tartalmaz védett tájképi elemet, nem termelő tájképi elemet vagy egyéb tájképi elemet (a továbbiakban: tájképi elem), úgy a tájképi elem területén nem kell teljesíteni a választott gyakorlatot.
* Ha a területen a Natura 2000 kormányrendeletből vagy AKG-ban való részvételből fakadó földhasználati szabályokat is be kell tartani, akkor az AÖP gyakorlat teljesítését ennek figyelembevétel kell megítélni. Ez a gyakorlatban azt jelenti például, hogy amennyiben a gazdálkodó kaszálatlan sáv (Natura2000 területen) vagy kaszálatlan terület (AKG keretében) hagyására kötelezett, abban az esetben a kaszálatlan sáv vagy terület meghagyása mellett is teljesítettnek tekintendő a gyakorlat.

**„Pásztoroló, illetve szakaszos legeltetés”**:

* A gyakorlat teljesítésébe bevont táblák mindegyikének legeltetéses hasznosításúnak kell lennie a tárgyévben, valamint területének legfeljebb 30 százalékát foglalhatja el nem termelő vagy egyéb tájképi elem. A gyakorlat teljesítése során fő szabály szerint a tájképi elemeken való legeltetés tilos. Mivel a gyakorlat nem az üzemméret teljes területére vonatkozik, hanem a gyakorlat teljesítésébe bevont gyepterület 50%-ára, ezért elkerülendő, hogy olyan táblákon történjen a legeltetés, amelyeken nagy arányban tájképi elemek találhatóak. A cél az, hogy azokon a táblákon folyjon a legeltetés, amelyek nem, vagy legfeljebb 30%-ban tartalmaznak tájképi elemet.
* A pásztoroló vagy szakaszos legeltetésre irányuló gyakorlatban figyelembe vehető a lófélék, juh, kecske mellett a bivaly is.
* A gyakorlatban figyelembe vehető a tejelő szarvasmarha is. Viszont amennyiben a mezőgazdasági termelő részt vesz a tejágazat szerkezetátalakítását kísérő állatjóléti támogatási intézkedésben, úgy az intézkedésben támogatható szarvasmarha fajták egyedei az AÖP-ben nem vehetők figyelembe a legeltethető állatállomány megállapítása során.

**„Kizárólag alternáló kasza használata”** gyakorlat elnevezése megváltozik a **„Kizárólag alternáló kasza vagy hátsó felfüggesztésű, illetve vontatott, szársértő nélküli kasza használata egyéb gyepen”**, és „**Kizárólag alternáló kasza vagy hátsó felfüggesztésű, illetve vontatott, szársértő nélküli kasza használata Natura 2000 gyepen**”elnevezésű gyakorlatokra, melyek értelmében a kaszálást, vagy alternáló kaszával vagy hátsó felfüggesztésű, illetve vontatott kasza használatával valósíthatja meg a gazdálkodó. A gyakorlat során csak olyan kasza használható, amelyen nincs szársértő berendezés. Ha a kasza gyárilag szársértő berendezéssel van ellátva, azt a kaszálás, valamint a georeferált fénykép elkészítésének idejére le kell szerelni.

A gyepes gyakorlatok kibővülnek az **„Őshonos haszonállatokkal történő legeltetés”** 1 pontos gyakorlattal és a **„Kaszálás során legalább 10 cm-es tarlómagasság meghagyása”** 1 pontos gyakorlattal.

**„Őshonos haszonállatokkal történő legeltetés**” gyakorlatról bővebben: A gyakorlat eltér a „pásztoroló, illetve szakaszos legeltetés” gyakorlattó. A gyakorlatba bevont gyepterületre vonatkozóan, hektáronként legalább 0,2 és legfeljebb 1,4 állategység őshonos legeltethető állomány megléte szükséges a legeltetési időszakban. A gyakorlat teljesítéséhez nem feltétel a pásztoroló, illetve a szakaszos legeltetés alkalmazása.

A legeltethető őshonos állatfajok listáját a rendelet ide tartozó melléklete fogja tartalmazni, amit tájékoztató jelleggel jelen tájékoztatóhoz is mellékelünk.

**„Kaszálás során legalább 10 cm-es tarlómagasság meghagyása”** gyakorlatról bővebben: A gyakorlat keretében a gyep évi legalább egyszeri kaszálásának meg kell valósulnia úgy, hogy minden kaszálás során legalább 10 cm-es tarlót kell hagyni. A gyakorlatot a Natura 2000 gyep és egyéb gyep földhasználati kategóriában is választhatja a gazdálkodó. Az Egységes kérelem felületen, mint agrotechnikai művelet, be kell jelenteni a kaszálás/kaszálások tervezett időpontját és azok elvégzésének dátumát. A kaszálás elvégzéséről a gazdálkodónak a mobilGazda alkalmazás segítségével georeferált fényképet kell készítenie a kaszált területről és tarlómagasságról. Fontos kiemelni, hogy az AÖP ezen új gyakorlata „Az extenzív gyepek legalább évi egyszeri kaszálása” gyakorlattal együtt nem választható.

**„Extenzív gyepek legalább évi egyszeri kaszálása”** gyakorlat kiegészül a kaszálás időpontjának meghatározásával, melyet tárgyév május 1. és szeptember 30. közötti időszakban kell megvalósítani.

***2.3 Állandó kultúrákat érintő gyakorlatok:***

Az **ültetvény** elnevezés **állandó kultúra** elnevezésre változik. Továbbá megkülönböztetünk „különleges állandó kultúrákat” és „egyéb állandó kultúrákat”.

Különleges állandó kultúrának minősül: rövid vágásfordulójú sarjaztatásos energetikai ültetvények (nyár, fűz, kőris, éger, juhar fajok), vagy a mezőgazdasági területeken EMOGA vagy EMVA forrásból létesített ipari faültetvények, valamint az energianád, olasznád- és szilfiumfajok.

Egyéb állandó kultúrának minősül minden további, hagyományos értelemben vett állandó kultúra, ültetvény (szőlő, gyümölcs, stb.).

**„Méhekre veszélyes szerek használati tilalma álladó kultúrában”:** Ez a gyakorlat nem választható szőlőalany törzsültetvény, szőlőoltvány iskola és gyümölcsfa-iskola hasznosítási kódú kultúra esetén. E korlátozásra a támogatási rendszertől függetlenül létező, hatósági növényegészségügyi szabályok miatt van szükség (kötelező védekezés bizonyos károsítók ellen).

**„Biológiai ágens alkalmazása ültetvényekben”** gyakorlat **„Biológiai ágens vagy feromonos légtértelítési eszköz alkalmazása egyéb állandó kultúrában”** elnevezésű gyakorlatra változik, melynek értelmében alkalmazható lesz feromonos légtértelítési eszköz is.

**„Mikrobiológiai készítmények alkalmazása egyéb állandó kultúrában”** és **„Talaj-és növénykondicionáló szerek, nitrogénmegkötő készítmények alkalmazása szántóterületen”**: A gyakorlat keretében bevezetésre kerül az álló-és folyóvizek partjától számított, egységes 50 méteres biztonsági sáv, amit kezeletlenül kell hagyni. A gazdálkodók a könnyebb gyakorlatválasztás érdekében az Egységes kérelem beadó felületén is láthatják a biztonsági sávot, aminek a területe nem haladhatja meg a gyakorlatba bevitt tábla területének 15%-át. Ha mégis meghaladja, akkor a beadófelület is figyelmeztetni fogja a gazdálkodót, hogy az ilyen tábla nem vehető figyelembe a gyakorlat teljesítésénél. Ha az utólagos ellenőrzés keretében kerül megállapításra, hogy ez a biztonsági sáv nagyobb, mint a tábla területének 15%, akkor a gyakorlatot az adott táblán nem teljesítettnek kell tekinteni.

**„12% alatti lejtésű területeken az állandó kultúrák talajtakarása mulcsozással, egyéves sorköztakaró növények termesztésével”** és az **„Állandó kultúrák talajtakarása évelő kultúrák fenntartásával vagy gyepesítéssel” gyakorlatok** nem választhatók szőlőalany törzsültetvény, szőlőoltvány iskola és gyümölcsfa-iskola hasznosítási kódú kultúra esetén. Ugyanis a hatósági növényegészségügyi szabályozások olyan kötelező növényvédelmi kezeléseket írnak elő, melyek nem összeegyeztethetőek a gyakorlatokkal.

* A 12% alatti lejtésű területeken az állandó kultúrák talajtakarása mulcsozással, egyéves sorköztakaró növények termesztésével elnevezésű gyakorlat teljesítéséhez elfogadható egyéves sorköztakaró növényekről is lista készült.
* Az Állandó kultúrák talajtakarása évelő kultúrák fenntartásával vagy gyepesítéssel gyakorlat kapcsán meghatározásra került, hogy sorköztakaró évelő kultúra kizárólag olyan évelő lágyszárú szántóföldi növény lehet, amely szántóföldi hasznosításúként megjelölhető az egységes kérelemben, vagy olyan keverék lehet, amelynek minden komponense a kapcsolódó sorköztakaró növények listáján szerepel.

A fenti sorköztakaró növénylistákat tájékoztató jelleggel jelen tájékoztatóhoz is mellékeljük.

**„Karbamid műtrágya környezetbarát használata egyéb állandó kultúrában”**: A gyakorlat keretében a folyékony készítmény bedolgozás nélkül is kijuttatható, ha ureáz gátló készítményt alkalmaznak. A készítmények listáját a KAP Nemzeti Irányító Hatóság által 2024.02.01-én a [kap.gov.hu](http://www.kap.gov.hu) oldalon közzétett, az Agro-ökológiai Program egyes gyakorlatainak teljesítéséhez szükséges Nébih által engedélyezett szerlistákról szóló 2/2024. számú közlemény tartalmazza.

Ezúton kérjük, hogy mindenki a frissített rendelkezéseknek megfelelően válassza ki a számára legmegfelelőbb és teljesíthető gyakorlatokat.

Bízunk benne, hogy az új szabályozás hozzájárul a fenntarthatóbb és környezetbarát mezőgazdasági gyakorlatok elterjedéséhez.

1. **sz. melléklet: A gyakorlat1 teljesítéséhez alkalmazható talajtakaró növények listája**

|  |  |
| --- | --- |
|  | Növény neve |
|  | Őszi búza |
|  | Tavaszi búza |
|  | Őszi durumbúza |
|  | Tavaszi durumbúza |
|  | Őszi tönkölybúza |
|  | Tavaszi tönkölybúza |
|  | Őszi novum búza |
|  | Tavaszi novum búza |
|  | Őszi tönke búza |
|  | Tavaszi tönke búza |
|  | Őszi alakor búza |
|  | Tavaszi alakor búza |
|  | Rozs |
|  | Évelő rozs |
|  | Őszi árpa |
|  | Tavaszi árpa |
|  | Tavaszi zab |
|  | Őszi zab |
|  | Tavaszi tritikálé |
|  | Őszi tritikálé |
|  | Pohánka (Hajdina) |
|  | Mohar |
|  | Fekete zab (homoki zab) |
|  | Őszi takarmányborsó |
|  | Őszi zöldborsó |
|  | Lóbab (Disznóbab) |
|  | Fehérvirágú édes csillagfürt |
|  | Fehérvirágú édes csillagfürt (takarmány célra) |
|  | Fehérvirágú édes csillagfürt (zöldtrágyázásra) |
|  | Sárgavirágú édes csillagfürt |
|  | Sárgavirágú édes csillagfürt (takarmány célra) |
|  | Sárgavirágú édes csillagfürt (zöldtrágyázásra) |
|  | Kékvirágú édes csillagfürt |
|  | Kékvirágú édes csillagfürt (takarmány célra) |
|  | Kékvirágú édes csillagfürt (zöldtrágyázásra) |
|  | Takarmánybükköny (Tavaszi bükköny) |
|  | Szöszösbükköny |
|  | Pannonbükköny |
|  | Szegletes lednek |
|  | Őszi káposztarepce |
|  | Fehér mustár |
|  | Mák (őszi) |
|  | Olajretek |
|  | Négermag |
|  | Őszi fokhagyma |
|  | Őszi vöröshagyma |
|  | Lucerna |
|  | Lucerna erjesztett takarmány |
|  | Lucerna zöldtakarmány |
|  | Komlós lucerna |
|  | Sárkerep lucerna |
|  | Tarkavirágú lucerna |
|  | Vöröshere |
|  | Bíborhere |
|  | Fehérhere |
|  | Korcshere (svédhere) |
|  | Perzsahere (fonákhere) |
|  | Alexandriai here |
|  | Lódi lóhere |
|  | Sárgavirágú somkóró (orvosi somkóró) |
|  | Fehérvirágú somkóró |
|  | Takarmánybaltacim |
|  | Szarvaskerep |
|  | Nyúlszapuka |
|  | Szeradella |
|  | Koronás baltavirág |
|  | Réparepce |
|  | Tifon |
|  | Tarlórépa |
|  | Takarmányrépa |
|  | Csicsóka |
|  | Murokrépa |
|  | Tarka koronafürt |
|  | Görög széna |
|  | Keleti kecskeruta |
|  | Mézontófű (Facélia) |
|  | Füves lucerna |
|  | Füves here |
|  | Takarmánymályva |
|  | Lósóska |
|  | Füves mezsgye |
|  | Ebtippan |
|  | Óriás tippan |
|  | Fehér tippan |
|  | Cérnatippan |
|  | Francia perje |
|  | Csenkeszperje |
|  | Olasz perje (szálkás perje) |
|  | Angol perje |
|  | Hibrid perje |
|  | Ligeti perje |
|  | Réti perje |
|  | Mocsári perje |
|  | Sovány perje |
|  | Magyar rozsnok |
|  | Zöld Pántlikafű |
|  | Csomós ebír |
|  | Nádképű csenkesz |
|  | Juhcsenkesz |
|  | Réti csenkesz |
|  | Vörös csenkesz |
|  | Veresnadrág csenkesz |
|  | Gumós komócsin |
|  | Réti komócsin |
|  | Sziki kender |
|  | Abesszin (etiópiai) mustár |
|  | Meliorációs retek |

**2 sz. melléklet: Legeltethető őshonos állatfajták**

|  |  |  |
| --- | --- | --- |
|  | **A** | **B** |
| **1.** | **Faj** | **Fajta** |
| 2. | Szarvasmarha | magyar szürke szarvasmarha |
| 3. | magyartarka |
| 4. | kárpáti borzderes |
| 5. | Bivaly | magyar házibivaly |
| 6. | Ló | gidrán |
| 7. | hucul |
| 8. | kisbéri félvér |
| 9. | lipicai |
| 10. | furioso-north star |
| 11. | nóniusz |
| 12. | magyar hidegvérű |
| 13. | shagya arab |
| 14. | muraközi |
| 15. | akhal teke |
| 16. | Szamár | magyar parlagi szamár |
| 17. | Juh | hortobágyi (magyar) racka |
| 18. | gyimesi racka |
| 19. | tejelő cigája |
| 20. | cigája |
| 21. | cikta |
| 22. | magyar merinó |
| 23. | Kecske | magyar parlagi kecske |

1. **sz. melléklet: Egyéves sorköztakaró növények listája**

|  |  |
| --- | --- |
| 1. | Őszi búza |
| 2. | Tavaszi búza |
| 3. | Őszi durumbúza |
| 4. | Tavaszi durumbúza |
| 5. | Őszi tönkölybúza |
| 6. | Tavaszi tönkölybúza |
| 7. | Őszi novum búza |
| 8. | Tavaszi novum búza |
| 9. | Őszi tönke búza |
| 10. | Tavaszi tönke búza |
| 11. | Őszi alakor búza |
| 12. | Tavaszi alakor búza |
| 13. | Rozs |
| 14. | Őszi árpa |
| 15. | Tavaszi árpa |
| 16. | Tavaszi zab |
| 17. | Őszi zab |
| 18. | Tavaszi tritikálé |
| 19. | Őszi tritikálé |
| 20. | Cukorborsó |
| 21. | Mezei borsó |
| 22. | Őszi takarmányborsó |
| 23. | Őszi zöldborsó |
| 24. | Szárazborsó (Sárgaborsó) |
| 25. | Tavaszi takarmányborsó |
| 26. | Tavaszi zöldborsó |
| 27. | Lóbab (Disznóbab) |
| 28. | Futóbab |
| 29. | Szárazbab |
| 30. | Zöldbab |
| 31. | Homoki bab (tehénborsó) |
| 32. | Fehérvirágú édes csillagfürt |
| 33. | Fehérvirágú édes csillagfürt (takarmány célra) |
| 34. | Fehérvirágú édes csillagfürt (zöldtrágyázásra) |
| 35. | Sárgavirágú édes csillagfürt |
| 36. | Sárgavirágú édes csillagfürt (takarmány célra) |
| 37. | Sárgavirágú édes csillagfürt (zöldtrágyázásra) |
| 38. | Kékvirágú édes csillagfürt |
| 39. | Kékvirágú édes csillagfürt (takarmány célra) |
| 40. | Kékvirágú édes csillagfürt (zöldtrágyázásra) |
| 41. | Lencse |
| 42. | Takarmánybükköny (Tavaszi bükköny) |
| 43. | Csicseriborsó |
| 44. | Szegletes lednek |
| 45. | Őszi káposztarepce |
| 46. | Tavaszi káposztarepce |
| 47. | Fehér mustár |
| 48. | Fekete mustár |
| 49. | Retek |
| 50. | Olajretek |
| 51. | Takarmányretek |
| 52. | Vadrepce |
| 53. | Gomborka (magvas) |
| 54. | Karfiol |
| 55. | Brokkoli |
| 56. | Bimbóskel |
| 57. | Fejes káposzta |
| 58. | Kelkáposzta |
| 59. | Vöröskáposzta |
| 60. | Takarmánykáposzta |
| 61. | Karalábé |
| 62. | Kínai kel |
| 63. | Zsázsa |
| 64. | Torma |
| 65. | Borsmustár (rukkola) |
| 66. | Réparepce |
| 67. | Tifon |
| 68. | Tarlórépa |
| 69. | Digitalis |
| 70. | Fűszerkömény |
| 71. | Lestyán |
| 72. | Keverék kultúra |
| 73. | Abesszin (etiópiai) mustár |
| 74. | Meliorációs retek |
| 75. | Muskotály zsálya |
| 76. | Terjőke kígyószisz |

1. **sz. melléklet: Sorköztakaró évelő növények listája**

|  |  |
| --- | --- |
| 1. | Angol perje |
| 2. | Articsóka |
| 3. | Cérnatippan |
| 4. | Csicsóka |
| 5. | Csomós ebír |
| 6. | Édeskömény (közönséges) |
| 7. | Évelő rozs |
| 8. | Fehér tippan |
| 9. | Fehérhere |
| 10. | Fehérvirágú somkóró |
| 11. | Földieper (szamóca) |
| 12. | Francia perje |
| 13. | Fűszer (édes) édeskömény vagy római édeskömény |
| 14. | Keleti kecskeruta |
| 15. | Keverék kultúra |
| 16. | Komló |
| 17. | Komlós lucerna |
| 18. | Korcshere (svédhere) |
| 19. | Koronás baltavirág |
| 20. | Ligeti perje |
| 21. | Lódi lóhere |
| 22. | Lucerna |
| 23. | Lucerna erjesztett takarmány |
| 24. | Lucerna zöldtakarmány |
| 25. | Méhlegelő |
| 26. | Mogyorós lednek |
| 27. | Nádképű csenkesz |
| 28. | Nyúlszapuka |
| 29. | Olasz édeskömény vagy gumós édeskömény |
| 30. | Pannonbükköny |
| 31. | Réti csenkesz |
| 32. | Réti komócsin |
| 33. | Réti perje |
| 34. | Sárgavirágú somkóró (orvosi somkóró) |
| 35. | Sárkerep lucerna |
| 36. | Sóska |
| 37. | Spanyol Articsóka |
| 38. | Szarvaskerep |
| 39. | Szeradella |
| 40. | Szöszösbükköny |
| 41. | Takarmánybaltacim |
| 42. | Tarka koronafürt |
| 43. | Tarkavirágú lucerna |
| 44. | Vörös csenkesz |
| 45. | Vöröshere |
| 46. | Zöld Pántlikafű |
| 47. | Zöldugar kultúra |